Luigi Luca Cavalli-Sforza

Luigi Luca Cavalli-Sforza (født 25. januar 1925 i Genova, død 31. august 2018 i Belluno) var en italiensk genetiker som også beskjeftiget seg med antropologi og historie. Han var fremfor alt kjent som befolkningsgenetikk og ekspert på folkevandringer.

Liv og virke
Cavalli-Sforza fikk doktorgrad ved Universitetet i Padova i 1944. Etter studier av bakteriers genetikk ved Universitetet i Cambridge, vendte han tilbake til Italia og underviste i Milano, Parma og Pavia.

I 1970 flyttet han til Stanford University i USA og dermed til et som han oppfattet det åpnere og mer samarbeidsorientert forskningsmiljø, og ble professor der samme år. Han ble en av 1900-tallets mer fremstående genetikere.

Sine hovedsakelige konklusjoner sammenfattet han i popularisert form under fem overskrifter i Genes, Peoples and Languages (2000), som ble lovprist av Jared Diamond for hvordan han anså at den «raserte vitenskapsmenns forsøk på å inndele mennesker i raser på samma måte som de inndeler fugler og andre dyr i arter». På den andre side mente Steve Sailer at Cavalli-Sforzas livsverk faktisk er «å særskille menneskets raser og sammenstille deres avstamning» men at han omhyggelig unnviker å anvende denne terminologi for å avskjære en politisk tolkning av sitt arbeide.

Cavalli-Sforza skrev også The History and Geography of Human Genes (1994 med Paolo Menozzi og Alberto Piazza), som ble et standardverk blant genetikere, og The Great Human Diasporas: The History of Diversity and Evolution (med sin sønn, Francesco).

Da mekanismene bak arv og genetikk vel var kjente var Cavalli-Sforza en av de første vitenskapsmenn til å spørre seg om genene hos befolkningsgruppene rundt om i verden kunne bære på disse folks historie. Demografi var da allerede en vel etablert vitenskap basert på lingvistiske, kulturelle og arkeologiske data, men vitenskapen var blitt belastet med den bruk som nasjonalistiske og rasistiske ideologier hadde brukt av funn og politisk og ideologiske styrte delfunn. Cavalli-Sforza åpnet et nytt forskningsfelt ved å kombinere konkrete funn fra demografi med nylig fremkomne analyser av blodgrupper i menneskelige populasjoner.

Tidlige funn av koblinger mellom befolkningsforflytninger og blodgrupper beskrevet av Robert Race, Arthur Morant og særlig Ronald Fisher ble ifølge Cavalli-Sforza viktige drivkrefter for hans egen forskning.

Verker
 Edwards, A.W.F. and L.L. Cavalli-Sforza. 1964. Reconstruction of evolutionary trees. pp. 67–76 in Phenetic and Phylogenetic Classification, ed. V. H. Heywood and J. McNeill. Systematics Association pub. no. 6, London.
 Cavalli-Sforza, L.L. and A.W.F. Edwards. 1965. Analysis of human evolution. pp. 923–933 in Genetics Today. Proceedings of the XI International Congress of Genetics, The Hague, The Netherlands, September 1963, volume 3, ed. S. J. Geerts, Pergamon Press, Oxford.
 Cavalli-Sforza, L.L. and A.W.F. Edwards. 1967. Phylogenetic analysis: models and estimation procedures. American Journal of Human Genetics 19:233–257.
 Cavalli-Sforza, L. L. and W. F. Bodmer.  1971. The Genetics of Human Populations.  W. H. Freeman, San Francisco (reprinted 1999 by Dover Publications).
 Cavalli-Sforza, L. L. and M. Feldman.  1981. Cultural Transmission and Evolution.  Princeton University Press, Princeton.
 Cavalli-Sforza, L. L., P. Menozzi, A. Piazza. 1994. The History and Geography of Human Genes.  Princeton University Press, Princeton.  
 Cavalli-Sforza, L. L. and Francesco Cavalli-Sforza. 1995. The Great Human Diasporas: The History of Diversity and Evolution. Addison-Wesley 
 Cavalli-Sforza, L.L. 2000. Genes, Peoples, and Languages. North Point Press, New York. 
 Cavalli Sforza, L. L, Il caso e la necessità – Ragioni e limiti della diversità genetica, 2007, Di Renzo Editore, Roma

 Referanser 

Litteratur


Kategori:Genetikere
Kategori:Medlemmer av Det franske vitenskapsakademiet
Kategori:Italienske professorer
Kategori:Personer fra Genova